El Taller d’Escriptura Creativa de Burjassot finalitza les seues classes
2025-07-24

La Casa de Cultura de Burjassot ha acollit l’última de les classes del Taller d’Introducció a l’Escriptura Creativa, engegat des de les Biblioteques Municipals de Burjassot a iniciativa de la vicepresidenta de l’Institut Municipal de Cultura i Joventut, Maria Viu, i d’un grup d’usuàries de la Biblioteques d’Adults.

La pròpia Maria va ser l’encarregada de lliurar els diplomes a les participants en el taller que no van parar de repetir les ganes que tenen que el curs que ve el taller torne a realitzar-se. “La experiència ha sigut tan gratificant que no dubte a formar part també el pròxim curs”, “he notat que he evolucionat i que he progressat a l’hora d’escriure en aquests mesos” o “he après més del que m’haguera imaginat”, són alguns dels testimonis de les participants en el taller que, com es pot comprovar, han acabat encantades.

Impartit per Alicia Muñoz Alabau, el Taller d’Introducció a l’Escriptura Creativa s’ha desenvolupat els dimecres en la Casa de Cultura.